Ο χρόνος στις Τρωάδες του Ευριπίδη: αφηγηματολογικές αναγνώσεις
Creators: name: Δάρλα, Αναστασία Ιωάννη
Publisher: name: Aristotle University of Thessaloniki
Year: 2020
Subjects: Τρωάδες Ευριπίδη
Χρόνος
Αφηγηματολογικές αναγνώσεις
Euripides’ Trojan Women
Τime
Νarratological study

description: Βασιζόμενη κυρίως στην αφηγηματολογική θεωρία του Genette (1980), αλλά και σε πιο σύγχρονες θεωρίες αφήγησης, η παρούσα εργασία αποπειράται να εξετάσει τον χρόνο στις Τρωάδες του Ευριπίδη, επιδιώκοντας να προσφέρει μία πιο διεισδυτική αφηγηματική ματιά τόσο στη διάρθρωση του έργου όσο και στην τεχνοτροπία του ποιητή. Στο πρώτο κεφάλαιο («Αρχαίο ελληνικό δράμα και αφηγηματολογία») διερευνώνται οι σημαντικότεροι σταθμοί που συνέβαλαν στο να κατοχυρωθεί το αρχαίο ελληνικό δράμα αντικείμενο της αφηγηματολογικής έρευνας. Τα ακόλουθα κεφάλαια επικεντρώνονται στην ανάλυση του ευριπίδειου έργου. Στο δεύτερο κεφάλαιο («Νοσταλγώντας το παρελθόν, καθορίζοντας το μέλλον») μελετάται ο πρόλογος, ο οποίος εστιάζει σε εξωσκηνικά γεγονότα που έλαβαν χώρα πριν το σημείο έναρξης της ιστορίας, αλλά και που πρόκειται να λάβουν χώρα σε κάποια χρονική στιγμή μετά την ολοκλήρωσή της. Επίσης, σε αυτό γίνεται λόγος για την προλογική μονωδία και την πάροδο, που εκφράζουν κυρίως παρελθοντικές αναμνήσεις και μελλοντικές προσδοκίες αντίστοιχα. Το τρίτο κεφάλαιο («Αναιρώντας τις ελπίδες, διαμορφώνοντας τον χρόνο») ασχολείται με το πρώτο και δεύτερο επεισόδιο. Ειδικότερα, με τις αγγελικές ρήσεις που πληροφορούν για πρόσφατα γεγονότα εκτός σκηνής αναιρώντας τις ελπίδες των χαρακτήρων και με τη θεώρηση των τριών χρονικών επιπέδων από τις κεντρικές τους ηρωίδες, την Κασσάνδρα, την Εκάβη και την Ανδρομάχη. Επιπλέον, εξετάζει τον χρόνο των δύο πρώτων στασίμων, από τα οποία το πρώτο κινείται κυρίως στην παρελθοντική βαθμίδα και το δεύτερο στην παρελθοντική και την παροντική. Το τέταρτο κεφάλαιο («Φωτίζοντας το παρελθόν») αφιερώνεται στο τρίτο και τελευταίο επεισόδιο του δράματος, εστιάζοντας στην αναγγελία πρόσφατων εξωσκηνικών γεγονότων από τον Μενέλαο και κυρίως στον αγώνα λόγων μεταξύ Ελένης και Εκάβης, καθεμία από τις οποίες φωτίζει τα ίδια παρελθοντικά γεγονότα από τη δική της οπτική. Ακόμη, σε αυτό μελετάται ο χρόνος του τρίτου στασίμου που κινείται κυρίως στο πεδίο του μέλλοντος. Τέλος, το πέμπτο κεφάλαιο («Εξαλείφοντας τις προσδοκίες, ακολουθώντας το πεπρωμένο») επικεντρώνεται στην έξοδο, δίνοντας έμφαση στη διάψευση των ελπίδων της Εκάβης για το προσδοκώμενο μέλλον του Αστυάνακτα, καθώς και στο ιδιαίτερο τέλος του έργου, από το οποίο απουσιάζουν ορισμένα βασικά στοιχεία που δίνουν την αίσθηση της θεματικής ολοκλήρωσης.
description: Based mainly on Genette’s narratology theory (1980), but also to more modern narrative theories, this master thesis aims at investigating the time in the tragedy of Euripides’ Trojan Women, intending to offer an inner narrative look at both the structure of the play and the poet’s technique. The first chapter (“Ancient Greek drama and narratology”) explores the most important stations which contributed to the establishment of ancient Greek drama as an object of narratological research. The following chapters focus on the analysis of the euripidean play. The second chapter (“Reminiscing the past, defining the future”) studies the prologue referring to offstage events that have taken place before the moment of the beginning of the story, but that are also supposed to happen sometime after its end. Nevertheless, it is referred to the prologue’s monody and the parodos which express mainly past memories and future expectations respectively. The third chapter (“Refuting the hopes, forming the time”) deals with the first and the second episode. In particular, with messenger’s speeches which inform for recent offstage events recanting the characters’ hopes and with the consideration of three temporal levels by their main characters, Cassandra, Hecuba and Andromache. In addition, this chapter examines the time of the two first stasimons, the first of which involves narrative movements mainly to the past and the second to the past and present. The fourth chapter ("Setting light to the past") is devoted to the third and final episode of the drama, focusing on Menelaus’ announcement of recent offstage events and mainly on the agōn among Helen and Hecuba, each of them illuminates the same past events of her own aspect. Also, in this it is considered the time of the third stasimon which moves mainly to the future field. Finally, the fifth chapter (“Eliminating the anticipations, following the destiny") focuses on the exodos, emphasizing the defeat of Hecuba’s expectations about Astyanax’s intended future and the particular end of the play that lacks some basic elements which give the feeling of the thematic finality.